આજે તે સપનામાં આવતી સ્ત્રીને જોવા મક્કમ હતો, પણ મનમાં ઘૂમરાતા વિચારોના ઝંઝાવાતને લીધે એ એકાગ્ર થઈ શકતો ન હતો. એ ક્યાંય સુધી પડખાં ફેરવતો રહ્યો. અર્ધતંદ્રાવસ્થામાં ઘડીક તેને લીલાંછમ જંગલમાં વહેતી નદીનો ઘૂઘવાટ સંભળાતો હતો. જૂની ફિલ્મની ઘસાયેલી રિલની માફક રંગબેરંગી પટ્ટાઓ વચ્ચેથી ઝાંખાપાંખા, અસ્પષ્ટ દૃષ્યો દેખાતા હતા. એ તરત છળી ઊઠતો હતો અને બંધ પોપચાની ભીતરથી એ દૃષ્યો અલોપ થઈ જતા હતા.